***ΓΕΝΙΚΟ ΛΥΚΕΙΟ ΜΥΡΙΝΑΣ ΑΝΑΚΟΙΝΟΠΟΙΗΣΗ ΩΣ ΠΡΟΣ ΤΟΝ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ ΑΡΙΘΜΟ ΤΩΝ ΣΥΝΟΔΩΝ***

***ΤΗΛ. 2254025560 - FAX 2254024553 Μύρινα, 22-10-2019***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ* : « Πρόσκληση εκδήλωσης ενδιαφέροντος για πολυήμερη εκδρομή στην Σερβία, Κροατία και στην Καστοριά»**

Το ΓΕΛ Μύρινας προτίθεται να πραγματοποιήσει πολυήμερη εκδρομή της Γ΄ τάξης στην **Σερβία**, **Κροατία***και* ***Καστοριά*** από ***Πέμπτη 21/11/2019*** έως και ***Πέμπτη 28/11/2019*** (ώρα 01.00 π.μ.).

Καλούμε , σύμφωνα με την υπ.΄ αριθμ. 33120/ ΓΔ4 / 28-2-2017 ΥΑ ( ΦΕΚ 5787 /τ. Β΄ / 6-03-2017 ) , τα ενδιαφερόμενα ταξιδιωτικά γραφεία να υποβάλουν κλειστές προσφορές στο σχολείο ,

**μέχρι Τρίτη 29 Οκτωβρίου 2019 , ώρα 12.00 το μεσημέρι .**

Οι προσφορές θα είναι κλειστές και σε αυτές θα αναγράφεται το συνολικό κόστος και η επιβάρυνση ανά μαθητή , καθώς και το όνομα και η κατηγορία του ξενοδοχείου.

**Αριθμός μαθητών : 42-48**

**Αριθμός συνοδών καθηγητών : 5**

**Ημερομηνία πραγματοποίησης εκδρομής : 21*/11/2019*** έως και  ***28/11/2019*** .

**Προορισμός :**  Σερβία, Κροατία και Καστοριά( και μετακινήσεις σύμφωνα με το πρόγραμμα που ακολουθεί ) .

**Διανυκτερεύσεις** : Μία (1) διανυκτέρευση στην Σερβία, τέσσερις (4) διανυκτερεύσεις στη Κροατία και μία (1) διανυκτέρευση στην Καστοριά .

***Μεταφορικά μέσα - προδιαγραφές :***

1. Πλοίο από το λιμάνι της Μύρινας ως το λιμάνι της Καβάλας την ***Πέμπτη 21/11/2019*** και ώρα  ***08.00 π.μ***. και από το λιμάνι της Καβάλας προς το λιμάνι της Μύρινας τη ***Πέμπτη 28/11/2019*** και ώρα ***01:00 π.μ***. ( Σε οικονομική θέση ) .
2. Λεωφορείο για μετακίνηση των μαθητών από Καβάλα προς Σερβία και Κροατία και επιστροφή από Κροατία προς Καστοριά και Καβάλα.
3. Λεωφορείο στη διάθεση των μαθητών σε όλη τη διάρκεια της μετακίνησης για επισκέψεις, εκδρομές και βραδινές εξόδους χωρίς επιπλέον κόστος.
4. Το λεωφορείο πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κ.λ.π.), καθώς και να πληροί όλες τις προϋποθέσεις ασφάλειας για μετακίνηση των μαθητών (ζώνες ασφάλειας, έμπειροι οδηγοί κ.λ.π.).
5. Ξεναγός/ Αρχηγός σ’ όλη την διάρκεια του ταξιδιού.
6. Δεύτερος οδηγός λόγω μεγάλης χιλιομετρικής απόστασης.
7. Το πρακτορείο υποχρεούται να έχει ρυθμίσει την είσοδο στα μουσεία, στα μνημεία και τόπους ενδιαφέροντος, καθώς και την ύπαρξη ελληνόφωνου ξεναγού.

***Προδιαγραφές ξενοδοχείου :***

* 1. Ξενοδοχεία κατηγορίας τουλάχιστον τριών αστέρων και άνω, και όχι δύο αστέρων, που να βρίσκονται στο κέντρο των πόλεων.
  2. Να υπάρχει θέρμανση και ζεστό νερό στα δωμάτια.
  3. Πρωινό και ημιδιατροφή. Συγκεκριμένα μεσημεριανό γεύμα στις 21/11 και στις 26/11 κατά την διάρκεια της διαδρομής και στις 22,23,24,25 /11 δείπνο στο ξενοδοχείο.
  4. Τα δωμάτια να είναι δίκλινα και τρίκλινα για τους μαθητές και μονόκλινα για τους καθηγητές.
  5. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου , καθώς και ο ακριβής αριθμός δίκλινων και τρίκλινων δωματίων.

***Επιπρόσθετες απαιτήσεις :***

1. **Ασφάλιση Ευθύνης Διοργανωτή** σύμφωνα με την κείμενη νομοθεσία .
2. **Ασφάλιση** που να καλύπτει τα έξοδα σε περίπτωση **ατυχήματος ή ασθένειας**.
3. Με κάθε προσφορά , να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
5. Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή , το σχολείο διατηρεί το δικαίωμα να ζητήσει την επιστροφή ολόκληρου του ποσού της προκαταβολής.
6. Σε περίπτωση τροποποίησης των δρομολογίων των πλοίων να υπάρξει αντίστοιχη τροποποίηση των ημερομηνιών της εκδρομής, χωρίς επιπλέον οικονομική επιβάρυνση.
7. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
8. Δωρεάν συμμετοχή των συνοδών εκπαιδευτικών
9. Σε περίπτωση που μειωθεί ή αυξηθεί ο αριθμός των συμμετεχόντων μαθητών, που αναγράφεται στην ανάρτηση ή στο συμφωνητικό μεταξύ πρακτορείου και σχολείου κατά 5, δεν θα υπάρξει καμία επιπλέον οικονομική επιβάρυνση για τους υπόλοιπους μαθητές.

***ΠΡΟΓΡΑΜΜΑ ΠΟΛΥΗΜΕΡΗΣ ΕΚΔΡΟΜΗΣ Γ΄ ΓΕΛ ΜΥΡΙΝΑΣ 2019-2020***

***ΣΤΗ ΚΡΟΑΤΙΑ ΚΑΙ ΣΤΗ ΚΑΣΤΟΡΙΑ 21/11/2019 - 27/11/2019***

***Πέμπτη 21/11* :** Αναχώρηση από το λιμάνι της Μύρινας στη Λήμνο, την Πέμπτη 21/11, με το πλοίο Εξ. Πήγασος ώρα 08.00 π.μ. Άφιξη στην Καβάλα στις 12.30 μ.μ . περίπου. Ταξιδεύουμε οδικώς και με ενδιάμεσες στάσεις για καφέ και μεσημεριανό γεύμα και φθάνουμε στην πόλη Νις στην Σερβία το βράδυ.

Τακτοποίηση – ξεκούραση στο ξενοδοχείο .

***Παρασκευή 22/11* :**

Πρωινό στο ξενοδοχείο. Βόλτα και σύντομη γνωριμία με την πόλη Νις. Αναχώρηση στις 10:30. Συνεχίζουμε για το Ντουμπρόβνικ της Κροατίας. Άφιξη στο Ντουμπρόβνικ, κατά τις 10:00 μ.μ. Τακτοποίηση στο ξενοδοχείο, δείπνο και διανυκτέρευση.

**Σάββατο 23/11:**

Πρωινό στο ξενοδοχείο. Αναχώρηση για ξενάγηση στη πόλη του Ντουμπρόβνικ. Θα δούμε αξιοθέατα όπως την Κρήνη του Ονόφριο, την εκκλησία του Σωτήρος, το Φραγκισκανικό Μοναστήρι, το Μέγαρο Σπόνζα, το Ναό του Αγίου Βλασίου, τον πύργο του Ρολογιού, το Παλάτι του Ρέκτορα και τον Καθεδρικό Ναό. Επιστροφή στο ξενοδοχείο για ξεκούραση και δείπνο. Βραδινή έξοδος στη πόλη.

***Κυριακή 24/11* :**

ΜΟΣΤΑΡ – ΚΑΤΑΡΡΑΚΤΕΣ KRAVICA

Πρωινό στο ξενοδοχείο και αναχώρηση για το Μόσταρ, στις όχθες του ποταμού Νερέτβα. Εκεί η γέφυρα Στάρι Μοστ από το 2005 αποτελεί Μνημείο Παγκόσμιας Κληρονομιάς της UNESCO. Στη συνέχεια αναχώρηση για τους καταρράκτες Kravica. Το απόγευμα επιστροφή στο ξενοδοχείο. Ξεκούραση και δείπνο στο ξενοδοχείο. Βραδινή έξοδος στη πόλη.

***Δευτέρα 25/11 :***

Πρωινό στο ξενοδοχείο και επίσκεψη στο καλοκαιρινό θέρετρο Μπούντβα.

Στην συνέχεια αναχώρηση για το Κότορ στις 12:00, όπου θα περιηγηθούμε στην παλιά πόλη. Ο κόλπος του Κότορ είναι το νοτιότερο φιορδ της Ευρώπης. Θα περιηγηθούμε στον καθεδρικό ναό του Αγίου Τρύφωνος και στον ναό του Αγίου Νικολάου.

Επιστροφή στο ξενοδοχείο, δείπνο και διανυκτέρευση. Βραδινή βόλτα στην πόλη.

***Τρίτη 26/11 :***

Πρωινό στο ξενοδοχείο. Στις 08:00 αναχώρηση για Καστοριά (με στάσεις για καφέ) και μεσημεριανό φαγητό, άφιξη στο ξενοδοχείο και διανυκτέρευση. Βραδινή έξοδος στην πόλη.

***Τετάρτη 27/11***

Πρωινό στο ξενοδοχείο. βόλτα και σύντομη γνωριμία με την πόλη της Καστοριάς, επίσκεψη στο μουσείο Κέρινων Ομοιωμάτων. Αναχώρηση για την πόλη της Καβάλας στις 15:00. Άφιξη στο λιμάνι της Καβάλας στις 19:00 και αναχώρηση με το πλοίο Ν. Μύκονος για την Λήμνο στις 21:00. Άφιξη στην Μύρινα στις 01:00 π.μ. (Πέμπτη 28/11)

**Η Διευθύντρια Η υπεύθυνη καθηγήτρια**

**ΤΖΑΝΝΗ ΒΑΣΙΛΙΚΗ ΡΟΥΧΩΤΑ ΜΑΡΙΑ**